Ολίβια Ντε Χάβιλαντ

Η Ολίβια ντε Χάβιλλαντ (, 1 Ιουλίου 1916 – 26 Ιουλίου 2020) ήταν Βρετανίδα ηθοποιός και Αμερικανίδα υπήκοος από το 1941. Η Ντε Χάβιλλαντ είναι γνωστή για τη συμμετοχή της ως Μέλανι στην ταινία Όσα παίρνει ο άνεμος (1939), καθώς και για τον πρωταγωνιστικό ρόλο στις ταινίες Κάπταιν Μπλαντ (1935), Οι περιπέτειες του Ρομπέν των δασών (1938) και Ο λάκκος με τα φίδια του 1947. Η αντιπαλότητα με την αδελφή της, την ηθοποιό Τζόαν Φοντέιν, αποτέλεσε αντικείμενο συζητήσεων στον χώρο του Χόλλυγουντ για χρόνια. Η Ντε Χάβιλλαντ βραβεύθηκε με δύο Όσκαρ ερμηνείας για τις ταινίες Δωσ' μου πίσω το παιδί μου (1946) και Η κληρονόμος (1949).

 Βιογραφία 
Η Ολίβια Μαίρυ ντε Χάβιλλαντ γεννήθηκε στο Τόκιο από Βρετανούς γονείς, τον δικηγόρο Ουόλτερ ντε Χάβιλλαντ και την ηθοποιό Λίλιαν Ωγκάστα Ρουζ. Οι γονείς της χώρισαν όταν αυτή ήταν τριών ετών και μεταφέρθηκε με τη μητέρα της και την αδελφή της Τζόαν στη Σαρατόγκα της Καλιφόρνια. Οι δυο αδελφές είχαν κακές σχέσεις από μικρές και αυτό έχει ως αποτέλεσμα την αποξένωσή τους από το 1975.

Στα 18 της η Ντε Χάβιλλαντ, ακόμη φοιτήτρια στη δραματική σχολή επιλέχθηκε να ερμηνεύσει τον ρόλο της Ερμίας στο Όνειρο Θερινής Νυκτός του Σαίξπηρ που ανέβαινε εκείνη την περίοδο σ' ένα θέατρο της Καλιφόρνια. Την ίδια χρονιά η εταιρεία παραγωγής Warner Bros. χρηματοδότησε τη μεταφορά του θεατρικού στη μεγάλη οθόνη κι η Ντε Χάβιλλαντ βρέθηκε να ερμηνεύει ξανά τον ρόλο της Ερμίας, αυτή τη φορά στη μεγάλη οθόνη. Ακολούθησε το συμβόλαιο με τη Warner Bros. και μια σειρά ταινιών στις οποίες υποδύονταν το έτερον ήμισυ του επίσης ανερχόμενου Έρρολ Φλυν, με τον οποίο συμπρωταγωνίσησε σε 8 ταινίες και έμειναν γνωστοί ως ένα από τα διασημότερα κινηματογραφικά ζευγάρια.

Η αναγνώριση για την Ντε Χάβιλλαντ ήρθε όμως μετά τη συμμετοχή της στην επική ταινία του Βίκτορ Φλέμινγκ Όσα παίρνει ο άνεμος το 1939, ταινία για την οποία προτάθηκε για Όσκαρ Β΄ γυναικείου ρόλου, το οποίο έχασε από τη συμπρωταγωνίστριά της Χάττι ΜακΝτάνιελ. Η Ντε Χάβιλλαντ όμως δεν ήταν ευχαριστημένη με τον τρόπο που χρησιμοποιούνταν από τη Warner Bros., όπως η φίλη της η Μπέττυ Ντέηβις, που είχε προσπαθήσει να «σπάσει» χωρίς επιτυχία το συμβόλαιό της το 1937. Το 1943 η Ντε Χάβιλλαντ πήγε τη Warner Bros. στα δικαστήρια και κατάφερε να αποδεσμευθεί του συμβολαίου της και αυτό ακολούθησε μια σειρά επιτυχημένων ταινιών και τα δύο Όσκαρ ερμηνείας.

Το 1986 η Ντε Χάβιλλαντ τιμήθηκε με Χρυσή Σφαίρα για τη συμμετοχή της στην τηλεοπτική σειρά Αναστασία: Το μυστήριο της Άννας[https://www.kathimerini.gr/1090430/opinion/epikairothta/politikh/h-star-poy-eri3e-to-systhma-toy-xoligoynt Αιμίλιος Χαρμπής, στην εφημερίδα "Η Καθημερινή" της 1 Αυγούστου 2020: "Η σταρ που 'έριξε' το σύστημα του Χόλιγουντ" Ανακτήθηκε στις 11/8/2020 ως αυτοκράτειρα Μαρία Φιόντοροβνα. Τελευταία εμφάνισή της στην τελετή απονομής των βραβείων Όσκαρ ήταν το 2003, όταν σε ηλικία 87 ετών της παρέδωσε μία τιμητική διάκριση.

Η Ολίβια ντε Χάβιλλαντ είχε αποσυρθεί από την υποκριτική και τα τελευταία χρόνια της κατοικούσε στο Παρίσι, όπου και απεβίωσε σε ηλικία 104 ετών. Είχε παντρευτεί δύο φορές: 1) τον συγγραφέα Μάρκους Γκούντριτς, με τον οποίο απέκτησε ένα γιο, τον Μπέντζαμιν, 2) τον συντάκτη περιοδικού Πιέρ Γκαλάντ, με τον οποίο απέκτησε μια κόρη, τη Ζιζέλ.

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλος1935Alibi IkeΝτόλλυ ΣτήβενςThe Irish in UsΘερμόαιμοιΛουσίλ ΤζάκσονA Midsummer Night's DreamΌνειρο θερινής νυκτόςΕρμίαCaptain BloodΚάπτεν ΜπλαντΑραμπέλλα Μπίσοπ1936Anthony AdverseΑντόνιο ΑντβέρσοΆντζελα ΤζουσσέππιThe Charge of the Light BrigadeΗ επέλαση της ελαφράς ταξιαρχίαςΈλσα Κάμπελ1937 Call It a DayΚάθριν Χίλτον (Καθ)A Day at Santa AnitaΟλίβια Ντε ΧάβιλλαντIt's Love I'm AfterΠεριπέτεια του μεσονυχτίουΜάρσια ΓουέστThe Great GarrickΟι εραστέςΖερμέιν ντε λα Κορμπ1938Gold Is Where You Find ItΟ πόλεμος του χρυσούΣερίνα ΦέρριςThe Adventures of Robin HoodΡομπέν των ΔασώνΛαίδη ΜάριανFour's A CrowdΜοντέρνος ΚαζανόβαςΛόρρι ΝτίλλινγκγουελHard to GetΤο τρελοκόριτσοΜάργκαρετ Ρίτσαρντς (Μάγκι)1939 Wings of the NavyΓίγαντες των ουρανώνΑϊρίν ΝτέιλThe Private Lives of Elizabeth and EssexΕλισάβετ και ΈσσεξΛαίδη Πενέλοπε ΓκρέυGone With The WindΌσα παίρνει ο άνεμοςΜέλανι ΧάμιλτονDodge CityΟ κατακτητής / Ντοτζ ΣίτιΆμπι ΊρβινγκRafflesΑριστοκράτης φαντομάςΓκουέν1940 Santa Fe TrailΣάντα ΦεΚιτ Κάρσον Χόλιντεϋ1941Hold Back the DawnΑς μην ξημερώσει ποτέΈμμυ ΜπράουνThey Died with Their Boots OnΗ επέλαση των δραγόνωνΕλίζαμπεθ ΜπέικονThe Strawberry BlondeΟ πειρασμόςΈιμυ Λιντ1942 In This Our LifeΗ ύαιναΡόυ ΤίμπερλεϊκThe Male AnimalΈλλεν Τέρνερ1943Thank Your Lucky StarsΟλίβια Ντε ΧάβιλλαντPrincess O'RourkeΠριγκιπικό ρομάντσοΠριγκίπισσα ΜαρίαGovernment GirlΗ σειρήνα του Λευκού ΟίκουΕλίζαμπεθ "Σμόκι" Άλλαρντ1946 To Each His OwnΔωσ' μου πίσω το παιδί μουΤζόσεφιν "Τζόντι" Νόρρις, Όσκαρ Α' γυναικείου ρόλουThe Dark MirrorΤο διπλό αίνιγμαΤέρρυ Κόλλινς / Ρουθ ΚόλλινςDevotionΑφοσίωσιςΣάρλοτ ΜπροντέThe Well Groomed BrideΚαλοπαντρεμένη νύφηΜάρτζι Ντώσον1948 The Snake PitΟ λάκκος με τα φίδιαΒιρτζίνια Στιούαρτ Κάννιγχαμ1949The HeiressΗ κληρονόμοςΚάθριν Σλόπερ, Όσκαρ Α' γυναικείου ρόλου1952 My Cousin RachelΗ εξαδέλφη μου ΡαχήλΡέητσελ Σανγκαλέττι Άσλεϋ1955Not As A StrangerΌχι σαν ξένοςΚριστίνα ΧέντβιγκσονThat LadyΗ φυλακισμένη του ΕσκοριάλΆνα δε Μεντόζα1956The Ambassador's DaughterΗ κόρη του πρεσβευτήΤζόαν Φισκ1958The Proud RebelΑλύγιστος αντάρτηςΛνινέτ Μουρ1959LibelΗ νύχτα είναι εχθρός μουΛαίδη Μάργκαρετ Λόντον1962 Light In The PiazzaΈνα φως στο σκοτάδιΜεγκ Τζόνσον1964 Lady in a CageΚραυγή τα μεσάνυχταΚορνήλια ΧίλιαρντHush… Hush, Sweet CharlotteΤο μυστικό της ΣάρλοτΜίριαμ Ντήρινγκ1970The AdventurersΕπικίνδυνοι τυχοδιώκτεςΝτέμπορα Χάντλεϋ1972The Screaming WomanΛώρα ΓουάιναντPope JoanΠάπισσα ΙωάνναΗγουμένη1977Airport '77Τζάμπο τζετ στο τρίγωνο του διαβόλουΈμιλυ Λίβινγκστον1978 The SwarmΤο σμήνοςΜορήν Σούστερ1979The Fifth MusketeerΆννα της Αυστρίας1982The Royal Romance of Charles and DianaΕλισάβετ Β΄ του Ηνωμένου Βασιλείου1988The Woman He Lovedθεία Μπέσσι Μέρρυμαν

Παραπομπές

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Αιωνόβιοι
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί ραδιοφώνου
Κατηγορία:Αγγλίδες ηθοποιοί ραδιοφώνου
Κατηγορία:Αγγλίδες ηθοποιοί κινηματογράφου
Κατηγορία:Νικήτριες Κυπέλλου Βόλπι Καλύτερης Ηθοποιού